Wir, naͤchbenaͤmpten Wern̄her vom Meggen, ritter, lanndvogt der graffschafft Baden, ✳ Cuͦnrat Vogt, ✳ vogt zuͦ Schenckemberg ,✳ als obluͤt, unnd wir, Hanns Fryg, altschulthes zuͦ Mellingen, ✳ Hanns Buttemberg, des rätts daselbs, ✳ unnd wir, Abbrecht Kùntzen und Heinrich ✳
✳ in der Rischgassen, ✳ beide ussz der herrschafft Schenckemberg, ✳ unnd Uͤlly Meyger, undervogt, ✳ unnd Hanns Zennder, beide von Birmistorff, ✳ alle als zuͤgesatzten ✳ diser hienach bemelldten sach, ✳ tuͤnd kuͤnt ✳ offennlich mit disem brieff, als ettwas irrung sind gestannden ✳ zwaschen
✳ den erwirdigen, geistlichen, unnsern gnaͤdigen frouwen, aͤbbtissin ✳ und convent ✳ des gotshuses zuͦ Kuͤngsfelden, ✳ eins, ✳ unnd des anndern teils; ✳ den erbern luͦten, den zinsern ✳ zuͦ Gebystorff, ✳ ussz ursachen hienach beruͤrt. darùmb si ✳ nam̄lich die vermelldten erbern frouwē
✳ duͦrch ir bottschafft, ✳ deszgelich ouch die obgenanten von Gebystorff, uff letst gehaltner jaͤr rechnuͦng zuͦ Baden ✳ vor unnser herren gemeinner eidtgnosschafft anwaͤlten ✳ sind erschinen, ✳ mitt ettwas anpringen ✳ derselben. ✳ also haben unnser herren ✳ die anwaͤlt soͤllich
✳ spenn ✳ uff ✳ unns gestellet, ✳ mitt bevelch, ✳ in ✳ irem namen ✳ die mitt dem ougen maͤsz ✳ zuͦbesaͤhen, ✳ gewarsame ✳ luͤt ✳ und brieff ✳ beider parthien ✳ zuͦ hoͤren, ✳ unnd demnaͧch, ✳ wo wir das fruͤntlich nit getuͦn moͤchten, ✳ mitt unnserm ✳ rechtspruͦch zuͦ entscheiden. ✳ sind ouch huͤtt,
✳ diser dãt uff die stoͤssigen plaͤtz geritten ✳ und ganngen, ✳ haben dieselben nam̄lich zwey vach, so ✳ dann gemacht ✳ in der Rùsz in eren stannd, ✳ ouch ettlich annder pfaͤl, ✳ die vor in anndern vachen gepruͤcht warēn, ✳ welliche vach ✳ hin ✳ und abgethàn sind ✳ gesehen, ✳ unnd dem selben näch
✳ unns gen Brugg in die statt ✳ gefuͤgt, ✳ dàmit wir desterbasz moͤchten hanndelln̄ ✳ und dàselbs beider parthien fùrtrag ✳ gruͦntlich vernomēn. ✳ unnd ist der erbern lùt von Gebystorff clag also gewaͤsen: ✳ naͤch dem inen ✳ an iren vaͤlden mercklicher schad ✳ taͤglichs beschech ✳ ussz
✳ dem, ✳ das ✳ die weidluͦt ✳ des gotshuͦsz Kùngsfelden ✳ ettlich vach, ✳ und nam̄lich die zwey uff der anndern syt ✳ der Rùsz, haben, ✳ werde dàmit dieselb ✳ Rùsz ✳ gedrengt, ✳ mit irem flùsz ✳ an iro vaͤlder ✳ ze kommen, ✳ die dàdurch abgeaͤssen und mercklich beschaͤdiget, ✳ als das oügenschyn̄, ✳ dann
✳ inen sie deszhalb ✳ grosser schad begegnet, ✳ und hofften ✳ die wyl ettlich vorergangen spruͤch ✳ allein inen das wuͦren zuͦ lassen, ✳ si soͤllen ✳ nit macht haben, ✳ soͤlliche ✳ vach zuͦschlahen. ✳ dawider nuͦ innamen ✳ obbemelldts gotshusz ✳ und von wegen irer weyd luͤt ✳ geanttwurt
✳ ist, ✳ es sien vor lanngen und kurzten jàren ✳ darumb ouch an zuͤg beschechen ✳ und durch unser herren die eydgnossen luͤt verordnet soͤlliche ding zuͦ beschouwē, ✳ die haben das gethan̄, ✳ und demnàch soͤllicher und annderer irrungen halb ✳ ir luͤtrung ✳ geben, ✳ wie das die spruͤch von inen uss-
✳ gàngen ✳ bewysen. ✳ die legten ✳ si ✳ dàmit fùr uns ✳ mit beger ✳ die eigentlich zuͦhoͤren ✳ und si daby ✳ durch unnsern rechtspruch beliben zuͦlassen, ✳ mit erclerüng, ✳ das die beide vach ✳ guͦte zit ✳ und jär ✳ also gestannden ✳ und vormäls verrer in die Rùsz, ✳ als das die geschlagnen alten pfaͤl
✳ anzoiͤgen, ✳ gelangt haben, ✳ wie dann ✳ das allles ✳ mit vil merern wortten ✳ von einer ✳ und anndern parthy ✳ vor unsz erscheynt ✳ ist worden. ✳ also haben wir gar mit guͦtem ernst ✳ nach verhoͤr soͤllicher ✳ einer und der anndern ✳ red, ✳ ouch der gewarsame ✳ fùr uns gelegt ✳ anfan̄gs unnd erstanndn̄
✳ guͤttlich darin zuͦsechen ✳ und ✳ si ✳ mit irem wissentlichē willen ✳ früntlich zuͦbetragen, ✳ dan̄ ✳ das wir volg ✳ unsers besuͦchs ✳ nit haben fùnden ✳ und sind daruff angeruͤfft, ✳ das wir mit unserm rechtlichē spruͦch ✳ in crafft des abscheids ✳ zuͦ Baden ergangen, ✳ des daͧtum ist mittwüchen
✳ vor Margarethe, ✳ der jaͧren des herren fuͦnffzechen huͦndert und achte, ✳ woͤllen verfaren. ✳ und so wir nuͦ ussz gethaner bevelch ✳ und des nit moͤgen entschlahen, so haben wir mit wolbedachtem muͦt ✳ allein ✳ die billikeit der sach ✳ angesehen, ✳ unsern recht spruͦch getan̄, ✳ tuͦnd ouch den in wortten,
✳ wie harnàch volget: ✳ des ersten, ✳ so sprechen wir, ✳ das die gemachten vach ✳ oben und nyden ✳ in der Rùsz ✳ soͤllen und moͤgen beliben bestan ✳ und enthallten werden, yetz und hinfùr, ✳ in denen gestallten ✳ und begriffen ungevaͤrlich, ✳ wie si yetzo sind ✳ und zü witterm̄ usszstrecken in die Rùsz
✳ nit kom̄en. ✳ zuͦ dem anndern, ✳ so sol die wannd, ✳ die dann ist ✳ uff der syt Gebystorffs halb ✳ fuͤrderlich durch ein gotshusz Kuͤngsfelden verschafft, ✳ von denen, ✳ die si dàhin ✳ gemacht haben, ✳ mit sampt dem lannd vaͤchlin, ✳ so dàby an der Rise stät, ✳ abgetuͦn und uszgezogen
✳ werden. ✳ zuͦ dem dritten, ✳ so soͤllen ✳ eins loblichen gotzhusz Kùngsfelden vischer ✳ und annder by der Rùsz unnden ✳ und oben uff der von Gebystorff syt an der Rise, dà der gegenwùrtig ✳ schad erwachssen ist ✳ und hinfuͤrt aber erwaͤchssen moͤchte, ✳ dehein annder vach ✳ lanndtvogt wuͦr
✳ oder annders deszglichen, wie das genaͤmpt moͤchte werden, machen, ✳ noch zuͦrichten ✳ mit ✳ luͤtern gedingen. ✳ unnd ob sich begeben, ✳ das die jetzgemelldten erbern luͤt von Gebystorff hienäch uͤber kuͤrtz ✳ oder lanng uff ir syten lanndtwuͦr ✳ unnderstuͤnden zemachen ✳ ir aͤcker ✳
✳ und vaͤld ✳ dester fuͤrer zuͦ fristen ✳ und zuͦ behalten, ✳ das moͤgen si tuͦn. ✳ und wo ✳ si ✳ obbemelldter ✳ unnser frouwen von Kùngsfelden ✳ als dero ✳ so zinsz ✳ und zechenden ✳ ouch den kilchensatz ✳ dà haben ✳ umb ettwas zuͦstandes ✳ und hilff wuͤrden anruͤffen, ✳ so soͤllen ✳ si ✳ die selbē
✳ unnser frouwen ✳ mit zimlicher handtreichùng und stuͤr ✳ hilfflich bedencken ✳ und dàby betrachten, ✳ das die vermelldten von Gebystorff ✳ vormàls ouch mit fuͦrüng, ✳ holtz ✳ und annderm ✳ zuͦ fùrderung by Windisch ✳ getrüwlich gearbeit haben. ✳ unnd in soͤlichē gestallten,
✳ wie die von artickel zuͦ artickel ✳ mit unnserm rechtsprùcht erlùtret sind, ✳ soͤllend bede parthyen ✳ nuͦ und hienàch ✳ vermelldter irer spenn halb ✳ gericht ✳ betragen ✳ und geschlicht heissen sin ✳ und beliben ✳ und soͤllichem, durch ✳ si ✳ und die iren ✳ geloben ✳ und in crafft des
✳ aller empfangner unwill, ✳ wie der mit wortten ✳ oder wercken ✳ erwachssen were, ✳ tod, ✳ hin ✳ und absin, ✳ und des hinfuͤr ✳ nit mer gedacht werden, ✳ ouch dàby ✳ und mit luͤtern furworttē, ✳ so wollen wir ✳ das all vorergangen ✳ recht ✳ oder annder spruͦch und entscheyd beider par¬
✳ thien halb ✳ durch unnser herrē die eydtgnossen ✳ und annder ✳ in irem namēn, ✳ darzuͦgeordnet, ✳ ergangen in allen ✳ und jegklichen iren pùncten, ✳ artickel̄ ✳ und wortten, nuͦ ✳ und hienàch, ✳ und jetzt ✳ craͤfftig und stathafft sien, ✳ denen nächkom̄en ✳ unnd gnuͦg getuͦn werd,
✳ än allen mangell, ✳ inzuͦg und gebraͤssten. ✳ unnd zuͦ letst, ✳ so wellen ✳ und erluͤtern wir, ✳ was costens ✳ diser sach halb ✳ von den parthien ✳ erwachssen ✳ und ufferstanndn̄ ✳ ist, ✳ das sie soͤllichē selbs tragen und haben ✳ allegevaͤrd, ✳ arglist, ✳ und was jemand ✳ hiewider erdennck moͤcht, luͦter ussz
✳ geschieden. ✳ und wir haben ouch des alles zuͦ kraͤfftigem bestandt, ✳ uff ersuͦch und ✳ und anruͤffen ✳ vilbemelldes ✳ erwirdigen gotzshuͦsz Kùngsfelden, ✳ des halb disern unnsˀn ✳ rechtsprùch uffrichtē ✳ und mit unnser, nam̄lich ✳ myn̄ obgenantn̄ Wern̄her vom Meggen, ✳ lanndtvogtz zuͦ Baden, ritters, Cuͦnraten Vogts, ✳ yetz vogts zuͦ Schenckemberg, ✳ und Hannsn̄ Frygē, altschulthesn̄ zuͦ Melling₎, angehenckt₎ sigelln̄ innamēn und von wegē unser̄ aller ✳ verwarēn lassen. ✳ geben und beschechen zuͦ Bruͦgg, uff mentag nach dem zwoͤlfft₎ tag, der jàren des herren fùnffzechenhùndert unnd nuͤn.